OAMGMAMR Filiala Argeș

OAMGMAMR Argeș organizează webinar-ul ”START CU SPERANȚĂ”
2025-04-07 15:30 (Europe/Moscow) | Online, Zoom
Cu prilejul marcării Zilei Mondiale a Sănătății, OAMGMAMR Filiala Argeș organizează în data 7 aprilie 2025, ora 15.30, webinarul cu titlul „Start cu speranță”, alăturând-se astfel promovării mesajului sub care se derulează campania lansată de OMS în acest an „Începuturi sănătoase, viitor plin de speranță”, lucrările științifice reflectând participarea asistenților medicali la sănătatea mamei și a nou-născutului.
Evenimentul se desfășoară online, pe platforma ZOOM, înscrierea participanților se face prin completarea formularului pus la dispoziție pe site-ul filialei în secțiunea Manifestări științifice, în limita celor 150 de locuri disponibile.
La închiderea sesiunii de înscriere vor fi transmise pe adresele de e-mail ale participanților, datele de autentificare (link-ul și parola).
Precizăm faptul că vor primi confirmarea participării la webinar exclusiv persoanele înscrise, autentificate cu numele și prenumele participantului (nu poate fi realizată identificarea utilizatorului cu alt tip de denumire: ”HUAWEI”, ”GALAXY”, ”SAMSUNG”, ”IPHONE”, etc.).

Webinarul va fi creditat cu credite EMC, conform reglementărilor Normelor de creditare a formelor de educație medicală continuă.
